Kandidatura e zotit Pat Shanahan për postin e shefit të Pentagonit
Analistët komentojnë sfidat për konfirmimin e zotit Shanahan në postin e Sekretarit të Mbrojtjes.
Sekretari i Mbrojtjes në detyrë, Pat Shanahan, është i zgjedhuri i Presidentit Trump për të drejtuar Pentagonin. Atij do t’i duhet të drejtojë këtë institucion të rëndësishëm mes shumë sfidave ushtarake gjatë javëve që vijnë. Siç njofton korrespondetja e Zërit të Amerikës Carla Babb, zoti Shanahan fillimisht do të duhet të kalojë përmes procesit të vështirë të konfirmimit në Kongres. Pas më shumë se katër muajsh pritjeje, ish-zëvendës sekretari i mbrojtjes tani është kandidat për postin e lartë civil në krye të Pentagonit. Ekspertët thonë se pritja e ka distancuar zotin Shanahan nga largimi tronditës i pararendësit të tij, gjeneralit në pension Jim Mattis, më 1 janar. , thotë Bradley Bowman, i Fondacionit për Mbrojtjen e Demokracive. Zoti Shanahan nuk ka patur poste qeveritare para se të bëhej pjesë e Pentagonit dy vite më parë. Së fundi, inspektori i përgjithshëm e gjeti të pastër atë pas një hetimi nëse ai kishte promovuar padrejtësisht punëdhënësin e mëparshëm, kompaninë Boeing. Ndërsa republikanët porthuajse i kanë të sigurta votat për konfirmimin e zotit Shanahan, demokratët kanë sinjalizuar se ai do të përballet me pyetje të vështira mbi mungesën e eksperiencës së tij në arenën botërore dhe nëse ai mund t’i rezistojë presionit të Presidentit Trump, veçanërisht pasi ai pranoi përdorimin nga presidenti të fondeve të Pentagonit për ndërtimin e murit kufitar. thotë zoti Bowman. Por, ky nuk është i vetmi problem. Buxheti i fundit nga Kongresi për ushtrinë ishte i fuqishëm dhe u miratua në kohë. Por, tani që Kongresi është i ndarë në vija politike, prirja e mëparshme nuk ka gjasa të vazhdojë. , thotë Michael O’Hanlon, i Institutit Brookings. Ndërsa shtohen tensionet me Iranin, zoti Shanahan do të jetë në qendër të debatit. thotë zoti O’Hanlon. Pentagoni ka shtuar praninë ushtarake në rajon për të kundërshtuar kërcënimet e mundshme iraniane. Udhëheqësit botërorë kanë bërë thirrje për përmbajtje ndërsa të dyja palët thonë se nuk duan luftë.